CELEX: 32021R2048
Language: ro
Date: 2021-11-23 00:00:00
Title: Regulamentul (UE) 2021/2048 al Consiliului din 23 noiembrie 2021 privind suspendarea temporară a taxelor autonome din Tariful vamal comun asupra importurilor anumitor produse industriale în Insulele Canare

25.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 420/1
               
            
         REGULAMENTUL (UE) 2021/2048 AL CONSILIULUI
         din 23 noiembrie 2021
         privind suspendarea temporară a taxelor autonome din Tariful vamal comun asupra importurilor anumitor produse industriale în Insulele Canare
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 349,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Parlamentului European (1),
         având în vedere avizul Comitetului Economic și Social European (2),
         hotărând în conformitate cu o procedură legislativă specială,
         întrucât:
         
                     (1)
                  
                  
                     În conformitate cu Regulamentul (UE) nr. 1386/2011 al Consiliului (3), suspendarea taxelor vamale pentru anumite echipamente cu destinație comercială sau industrială importate în Insulele Canare expiră la 31 decembrie 2021.
                  
               
                     (2)
                  
                  
                     În aprilie 2021, Guvernul Spaniei a solicitat prelungirea suspendării taxelor vamale autonome din Tariful vamal comun pentru un număr de produse, în conformitate cu articolul 349 din tratat. Măsurile instituite prin Regulamentul (UE) nr. 1386/2011 au avut o contribuție pozitivă la dezvoltarea economiei Insulelor Canare, în special în industrie și construcții, reducând astfel impactul grav al dezavantajelor economice și comerciale cauzate de depărtare, de insularitate și de dimensiunea redusă a insulelor respective.
                  
               
                     (3)
                  
                  
                     Economia Insulelor Canare continuă să fie afectată de dimensiunea redusă a pieței insulelor, de fragmentarea și depărtarea acestora de Europa continentală, de nivelul deosebit de ridicat al șomajului și de costurile de producție și distribuție mai ridicate decât cele ale operatorilor economici din Europa continentală. În timp ce rata șomajului din Insulele Canare a înregistrat o oarecare îmbunătățire până în 2019, aceasta a crescut de la 20,5 % în 2019 la 22,6 % în 2020, cu mult peste media ratei șomajului în 2020 în Spania de 15,5 %, și de 7,1 % în statele membre, luate împreună (Eurostat, 2021).
                  
               
                     (4)
                  
                  
                     În plus, pandemia de COVID-19 a oprit activitatea turistică în Insulele Canare, ceea ce a condus, în 2020, la o scădere estimată la aproximativ 20 % din PIB. Totodată, în sectorul construcțiilor și în sectorul industrial s-a înregistrat o scădere a activității cu aproximativ 13 % față de anul 2019.
                  
               
                     (5)
                  
                  
                     Prin urmare, este oportun să se prelungească suspendarea taxelor din Tariful vamal comun pentru anumite mărfuri enumerate în anexele I și II la Regulamentul (UE) nr. 1386/2011, pentru a asigura sustenabilitatea efectelor pozitive ale Regulamentului (UE) nr. 1386/2011, a contribui la diversificarea economiei, a asigura o creștere constantă și a crea locuri de muncă în industrie și construcții, a stimula inovarea, a reduce dependența economiei locale de sectorul serviciilor și a completa alte măsuri destinate stabilizării mediului economic și social în Insulele Canare.
                  
               
                     (6)
                  
                  
                     În plus față de categoriile de produse acoperite de Regulamentul (UE) nr. 1386/2011, guvernul spaniol a solicitat suspendarea taxelor vamale prevăzute în Tariful vamal comun pentru încă șapte categorii de produse, încadrate la codurile NC 3903 19, 5603 94, 5604 10, 7326 90, 7607 20, 8441 40 și 8479 90. Este necesar ca această cerere să fie acceptată, deoarece suspendările în cauză, care includ suspendări privind mașini industriale și materii prime, ar consolida economia Insulelor Canare.
                  
               
                     (7)
                  
                  
                     Pentru a garanta că doar operatorii economici situați în Insulele Canare beneficiază de aceste măsuri tarifare, suspendările ar trebui condiționate de destinația finală a produselor, în conformitate cu Regulamentul (UE) nr. 952/2013 al Parlamentului European și al Consiliului (4) și cu Regulamentul de punere în aplicare (UE) 2015/2447 al Comisiei (5).
                  
               
                     (8)
                  
                  
                     În cazul devierii fluxurilor comerciale și pentru a asigura condiții uniforme de punere în aplicare a prezentului regulament, este necesar să i se confere Comisiei competențe de executare care să-i permită să retragă temporar suspendarea. Aceste competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (6).
                  
               
                     (9)
                  
                  
                     Pentru a asigura continuitatea după expirarea dispozițiilor Regulamentului (UE) nr. 1386/2011, este oportun ca măsurile prevăzute în prezentul regulament să se aplice de la 1 ianuarie 2022 până la 31 decembrie 2031,
                  
               ADOPTĂ PREZENTUL REGULAMENT:
         
            Articolul 1
            De la 1 ianuarie 2022 până la 31 decembrie 2031, taxele vamale din Tariful vamal comun menționate la articolul 56 alineatul (2) litera (c) din Regulamentul (UE) nr. 952/2013 aplicabile la importul în Insulele Canare de echipamente cu destinație comercială sau industrială încadrate în prezent la codurile NC enumerate în anexa I la prezentul regulament se suspendă în totalitate.
            Echipamentele respective se utilizează în conformitate cu dispozițiile relevante ale Regulamentului (UE) nr. 952/2013 și ale Regulamentului (UE) 2015/2447 pentru o perioadă de cel puțin 24 de luni după punerea lor în liberă circulație de către operatorii economici situați în Insulele Canare.
         
         
            Articolul 2
            De la 1 ianuarie 2022 până la 31 decembrie 2031, taxele vamale din Tariful vamal comun menționate la articolul 56 alineatul (2) litera (c) din Regulamentul (UE) nr. 952/2013 aplicabile la importul de materii prime, piese și componente încadrate în prezent la codurile NC enumerate în anexa II la prezentul regulament și utilizate în Insulele Canare pentru transformări industriale sau pentru întreținere se suspendă în totalitate.
         
         
            Articolul 3
            Suspendarea taxelor menționată la articolele 1 și 2 face obiectul supravegherii vamale cu privire la destinația finală în conformitate cu articolul 254 din Regulamentul (UE) nr. 952/2013.
         
         
            Articolul 4
            
               (1)   În cazul în care Comisia are motive să considere că o suspendare prevăzută în prezentul regulament a condus la devierea fluxurilor comerciale pentru un anumit produs, aceasta este împuternicită să adopte acte de punere în aplicare prin care să retragă temporar suspendarea în ceea ce privește produsul respectiv pentru o perioadă care să nu depășească 12 luni. Astfel de acte de punere în aplicare se adoptă în conformitate cu procedura de examinare menționată la articolul 5 alineatul (2).
               Taxele vamale la importul produselor pentru care suspendarea a fost retrasă temporar sunt acoperite de o garanție, iar punerea în liberă circulație a produselor în cauză în Insulele Canare este condiționată de furnizarea unei astfel de garanții.
            
            
               (2)   În cazul în care Consiliul decide, în conformitate cu procedura prevăzută în tratat, în termenul de 12 luni menționat la alineatul (1), că suspendarea trebuie retrasă în mod definitiv, taxele vamale acoperite de garanție se percep definitiv.
            
            
               (3)   În cazul în care Consiliul nu a adoptat, în termenul de 12 luni, o decizie conform căreia suspendarea ar trebui retrasă în mod definitiv menționată la alineatul (2), garanțiile constituite se eliberează.
            
         
         
            Articolul 5
            
               (1)   Comisia este asistată de Comitetul Codului vamal instituit prin articolul 285 alineatul (1) din Regulamentul (UE) nr. 952/2013.
            
            
               (2)   În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
            
         
         
            Articolul 6
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 noiembrie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  Avizul din 5 octombrie 2021 (nepublicat încă în Jurnalul Oficial).
         
            (2)  Avizul din 20 octombrie 2021 (nepublicat încă în Jurnalul Oficial).
         
            (3)  Regulamentul (UE) nr. 1386/2011 al Consiliului din 19 decembrie 2011 privind suspendarea temporară a taxelor autonome din Tariful vamal comun asupra importurilor anumitor produse industriale în Insulele Canare (JO L 345, 29.12.2011, p. 1).
         
            (4)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (5)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
         
            (6)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
      
      
         
            ANEXA I
            Echipamente cu destinație comercială sau industrială încadrate în prezent la codurile NC (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Astfel cum sunt definite în Regulamentul de punere în aplicare (UE) 2021/1832 al Comisiei din 12 octombrie 2021 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 385, 29.10.2021, p. 1).
         
      
      
         
            ANEXA II
            Materii prime, piese și componente utilizate în scopuri agricole, pentru transformări industriale sau întreținere și încadrate în prezent la codurile NC (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Astfel cum sunt definite în Regulamentul de punere în aplicare (UE) 2021/1832 al Comisiei din 12 octombrie 2021 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 385, 29.10.2021, p. 1).